Parataygetis

Parataygetis er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

 Utseende 
Middelsstore, brune sommerfugler. De to artene ser noe forskjellige ut. Parataygetis lineata har oversiden ensfarget gulbrun. Undersiden er gulbrun med en brun og en hvit, rett tverrstrek, og noen ganske små øyeflekker i den ytre delen av vingene.
Parataygetis albinotata er mørkt gråbrun, bakvingen med litt tannet ytterkant. Oversiden av bakvingen har noen hvite flekker langs ytterkanten. Undersiden har tre hvite tverrstreker, de to innerste av dem møtes med forkanten av bakvingen slik at de avgrenser et kileformet, brunt område. Denne arten har en rekke av store øyeflekker som ligger nesten kant i kant på bakvingen.

 Levevis 
Disse sommerfuglene lever i skog. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae).

 Utbredelse 
Slekten er kjent fra Costa Rica i nord til Bolivia i sør.

 Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Euptychiina
 Slekten Parataygetis Forster, 1964
 Parataygetis albinotata (Butler, 1867)
 Parataygetis lineata (Godman & Salvin, 1880)

 Kilder 
 Lewis, H.L. (1974) Fjärilar från hela världen. Forum, Stockholm. ISBN 91-37-10100-5
 Markku Savela's Lepidoptera and some other life forms: Sjekkliste over artene. Hentet 11.1. 2012.
 Beutterflies of America – Parataygetis lineata  

 Eksterne lenker 

 Brower, A.V.Z. (2006) Parataygetis på Tree of life
 Bildegalleri over Euptychiina
 Bilder av Parataygetis albinotata

Kategori:Ringvinger
Kategori:Sommerfugler formelt beskrevet i 1964
Kategori:Dyr formelt beskrevet av Walter Forster